Mikronezia imperikolombo

La Mikronezia imperikolombo (Ducula oceanica), konata ankaŭ kiel Pacifika kolombo kaj Pacifika fruktokolombo, estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas specio de specikomplekso Aenea, kiu enhavas pli ol 20 samgenrajn speciojn. Ĝi troviĝas en Palau, Karolinoj, Marŝaloj kaj Nauru. Iliaj vivmedioj estas montararbaroj, duarangaj arbaroj, arbadoj sur strandoj kaj manglejoj. Ĝi estas minacata pro ĉasado kaj senarbarigo, kaj la IUCN taksis ĝin kiel Preskaŭ Minacata specio.

Taksonomio
maldekstre|thumb|Ilustraĵo.
La specio estis por la unua fojo priskribita kiel Columba oceanica en 1826. La aŭtoreco estis iam atribuita al Lesson kaj Garnot, sed ĝi estas nun atribuita al Desmarest. Oni agnoskis kvin subspeciojn: D. o. monacha en Palau kaj Yap, D. o. teraokai en Ĉuuk, D. o. townsendi en Ponape, D. o. oceanica en Kosrae, kaj D. o. ratakensis en Marŝaloj.

Aspekto
La Mikronezia imperikolombo estas proksimume 36 cm longa kaj pezas 340-406 g. La kapo kaj kolo estas cindrogrizaj. La dorso kaj flugilkovriloj estas malhelverdaj, reflektante malhelbluajn. La flugilplumoj estas nigrecaj, kun verda brilo. La brusto estas helgriza, kaj la ellastruo estas malhelruĝeca. La vosto estas nigreca supre kaj malhelbruna malsupre. La beko estas ardeznigra, kaj la vaksaĵo estas nigra. La okuloj estas ruĝecbrunaj, kaj la piedoj estas purpurruĝaj. La ino kaj la junaj birdoj estas pli malhelaj. La subspecioj distingiĝas pro sia grandeco kaj la koloro de siaj kapoj. Tiu birdospecio faras multajn malsamajn specojn de vokoj, kiuj povas soni kiel bojado, kverado aŭ ĝemado. Ĝi verŝajne povas flugi sufiĉe bone.

Distribuado kaj habitato
La Mikronezia imperikolombo troviĝas en la Marŝala Insularo, Yap, Ĉuuk, Ponape kaj Kosrae de Mikronezio, Nauro, Kiribato kaj Palaŭo. La populacioj sur multaj insuloj el la Marŝala Insularo estas verŝajne formortintaj. Sur Ponape kaj Kosrae, ĝi plejparte vivas en la montoj. En lokoj kie ĝi ne estas ĉasata, ĝi estas trovita en sekundara arbaro, arbaro sur strandoj, kaj manglejoj. Ĝi ankaŭ okazas en kokosplantejoj.

Tiu specio vlvis iam en la Marianoj, kie oni trovis holocenajn subfosiliajn restaĵojn.Steadman, D. W. (1999). The prehistory of vertebrates, especially birds, on Tinian, Aguiguan, and Rota, Northern Mariana Islands. MICRONESICA-AGANA-, 31, 319-345.

Kutimaro
Tiu kolombo estas plejparte soleca, kutime observita en la kanopeo. Ĝi manĝas fruktojn kaj karnoplenajn semojn. Ĝiaj vokoj inkluzivas profundgorĝan bojaĵon groŭ-roŭ-roŭ-oŭ, ĝemon kaj mildajn kukojn. Pri ties reproduktado oni scias preskaŭ nenion. La reprodukta sezono okazas verŝajne la tutan jaron. BirdLife International (2020). "Ducula oceanica". IUCN Red List of Threatened Species. 2020: e.T22691663A193129192. doi:10.2305/IUCN.UK.2020-3.RLTS.T22691663A193129192.en. Alirita la 17an de Novembro 2021. 

 Referencoj 



Eksteraj ligiloj

Kategorio:Kolombedoj
Kategorio:Birdoj de Oceanio